เปิดผลสำรวจ คนไทยกินอาหารแพงขึ้นทั้งปี
ผู้สื่อข่าวรายงานจากกระทรวงพาณิชย์ว่า จากการสำรวจราคาสินค้าอาหารบริโภคช่วง 11 เดือน (ม.ค.-พ.ย.) ปี 60 โดยสำนักงานนโยบายและยุทธศาสตร์การค้า (สนค.) ซึ่งเป็นหน่วยงานสำรวจดัชนีราคาผู้บริโภคทั่วไปของประเทศ (เงินเฟ้อ) พบว่า ตลอด 11 เดือน ราคาอาหารทั้งบริโภคในบ้านและนอกบ้าน สูงขึ้นทุกเดือน เช่น เดือน ม.ค. อาหารบริโภคในบ้านเพิ่ม 1.00% นอกบ้าน เพิ่ม 1.30%, เดือน ก.พ. ในบ้าน เพิ่ม 1.11% นอกบ้าน เพิ่ม 1.38%, เดือน มี.ค. ในบ้าน เพิ่ม 1.67% นอกบ้านเพิ่ม 1.41% จนถึงเดือน ต.ค. ในบ้าน เพิ่ม 1.28% นอกบ้าน เพิ่ม 1.00% และเดือน พ.ย. ในบ้าน เพิ่ม 1.22% นอกบ้าน เพิ่ม 1.03% หรือเฉลี่ย 11 เดือน ในบ้านเพิ่ม 1.12% ส่วนนอกบ้าน เพิ่ม 1.17%,สำหรับการเพิ่มขึ้นของราคาอาหารส่วนใหญ่สูงขึ้นกว่าอัตราเงินเฟ้อแต่ละเดือน หรือแม้บางเดือนที่เงินเฟ้อติดลบ แต่ราคาอาหารยังเพิ่มขึ้น คาดว่าเดือน ธ.ค. ราคาอาหารบริโภคในบ้านและนอกบ้านจะยังสูงขึ้น และทำสถิติสูงขึ้นต่อเนื่องทั้ง 12 เดือนหรือทั้งปีแน่นอน โดยผู้ค้ามักอ้างการปรับขึ้นราคาจากวัตถุดิบราคาสูงขึ้น เช่น เนื้อหมู เนื้อไก่ ก๊าซหุงต้ม แม้ต่อมาราคาจะลดลงแต่ผู้ค้ากลับไม่ลดราคาอาหารลงตาม เป็นการขึ้นแล้วขึ้นเลย ถือเป็นการเอาเปรียบผู้บริโภคอย่างมาก แม้ล่าสุดได้ให้ร้านค้าธงฟ้าประชารัฐนำวัตถุดิบปรุงอาหารไปจำหน่ายราคาถูกกว่าท้องตลาด 10-20% แต่ไม่ได้ช่วยให้ราคาอาหารลดลงตาม.
ตลอด 11 เดือน ราคาอาหารทั้งบริโภคในบ้านและนอกบ้าน สูงขึ้นทุกเดือน เช่น เดือน ม.ค. อาหารบริโภคในบ้านเพิ่ม 1.00% นอกบ้าน เพิ่ม 1.30%, เดือน ก.พ. ในบ้าน เพิ่ม 1.11% นอกบ้าน เพิ่ม 1.38%, เดือน มี.ค. ในบ้าน เพิ่ม 1.67%
ราคาอาหาร,กินข้าวนอกบ้าน,เงินเฟ้อ,ผลสำรวจ,ดัชนีราคาผู้บริโภค,ข่าวทั่วไป